Góð aðsókn að Vatnasafninu fyrstu mánuðina “ Góð aðsókn í Vatnasafnið í Stykkishólmi hefur komið forsvarsmönnum þess á óvart , ” segir Marc Derivean bókasafnsfræðingur í samtali við Skessuhorn . “ Aðsókn hefur verið mikil í sumar , eða rúmlega 2000 manns og þar af komu 200 manns um helgina sem Danskir dagar stóðu yfir í bænum . Það eru jafnt Íslendingar og erlendir ferðamenn sem koma og skoða safnið , en af erlendum gestum eru Þjóðverjar langfjölmennasti hópurinn , eða um 40% gesta . Segir Marc ennfremur að gestir hafi tekið tugi þúsunda mynda þarna inni , enda sé útsýnið stórbrotið og birtan og ljósbrot af súlunum glæsilegt .